
Grozījumi likumā "Par maternitātes un slimības apdrošināšanu"
Izdarīt likumā "Par maternitātes un slimības apdrošināšanu" (Latvijas Republikas Saeimas un Ministru Kabineta Ziņotājs, 1996, 1., 4. nr.; 1998, 15. nr.; 2001, 1. nr.; 2002, 22. nr.; 2003, 2., 23. nr.; 2004, 5. nr.; 2005, 2. nr.; 2007, 24. nr.; 2009, 2., 15. nr.; Latvijas Vēstnesis, 2009, 200. nr.; 2010, 201. nr.; 2011, 99., 202. nr.; 2012, 192. nr.; 2013, 191., 228. nr.; 2014, 225. nr.; 2015, 56., 248. nr.; 2016, 241., 255. nr.; 2017, 231. nr.; 2019, 123., 255A. nr.; 2020, 57B., 67B., 93B., 221A., 230A., 240A., 244. nr.; 2021, 215A. nr.; 2022, 10A. nr.) šādus grozījumus:
1. 10.1 pantā:
aizstāt ievaddaļā vārdu "kalendāra" ar vārdu "darba";
papildināt pantu ar 3. punktu šādā redakcijā:
''3)  personai, kura pēc bērna mātes lūguma iesaistās bērna aprūpē, ja bērna paternitāte nav atzīta vai noteikta. Pabalstu piešķir vienai personai."
2. Izteikt 10.2 pantu šādā redakcijā:
· "10.2 pants. Paternitātes pabalsta piešķiršanas pamats
· Paternitātes pabalsta piešķiršanas pamats ir pabalsta pieprasītāja iesniegums, informācija par bērna tēva un bērna radniecības fakta reģistrāciju vai  likumīgā spēkā stājies tiesas spriedums par ārpusģimenes aprūpē esoša bērna vecumā līdz 18 gadiem adopcijas apstiprināšanu, kā arī darba devēja sniegtās ziņas Valsts ieņēmumu dienesta elektroniskās deklarēšanās sistēmā par bērna tēva vai šā likuma 10.1 panta 3. punktā norādītās personas atrašanos atvaļinājumā sakarā ar bērna piedzimšanu vai viena no vecākiem atrašanos atvaļinājumā sakarā ar bērna adopciju."
3. 10.4 pantā:
izteikt ceturto daļu šādā redakcijā:
"(4) Bērna kopšanai par vienu un to pašu bērnu ir tiesības izvēlēties kopējo periodu vecāku pabalsta saņemšanai, ko veido vecāku pabalsts un vecāku pabalsta nenododamā daļa, kas katram vecākam pienākas divus kalendāra mēnešus. Ir iespējams izvēlēties vienu no šādiem pabalsta saņemšanas  periodiem:
1) 18 mēneši, no kuriem 14 mēnešus no bērna piedzimšanas dienas var izmantot līdz bērna pusotra gada vecumam, bet nenododamo daļu, kas pienākas divus kalendāra mēnešus vienam vecākam, katrs no vecākiem var izmantot līdz bērna astoņu gadu vecumam;
2) 12 mēneši, no kuriem astoņus mēnešus no bērna piedzimšanas dienas var izmantot līdz bērna viena gada vecumam, bet nenododamo daļu, kas pienākas divus kalendāra mēnešus vienam vecākam, katrs no vecākiem var izmantot līdz bērna astoņu gadu vecumam.";
papildināt pantu ar 4.1 daļu šādā redakcijā:
"(41) Ja sakarā ar bērna piedzimšanu vienam no vecākiem ir piešķirts maternitātes pabalsts, šā panta ceturtās daļas 1. un 2. punktā minētais periods tiek samazināts par maternitātes pabalsta izmaksas periodu.'';
papildināt pantu ar 4.2 daļu šādā redakcijā:
''(42) Izvēloties šā panta ceturtajā daļā noteikto kopējo pabalsta periodu, ņem vērā šādus nosacījumus:
 1) katram no bērna vecākiem līdz dienai, kad bērns sasniedz astoņu gadu vecumu, ir tiesības uz vismaz divus kalendāra mēnešus ilgu vecāku pabalsta nenododamo daļu no šā panta ceturtajā daļā minētā perioda, kuru nevar izmantot otrs vecāks. Minētais laika periods var sakrist abiem vecākiem. Šādā gadījumā abi vecāki saņem vecāku pabalstu vienlaikus;
 2) ja bērnam nav atzīta vai noteikta paternitāte, otrs vecāks ir miris, otram vecākam ir atņemtas vai pārtrauktas aizgādības tiesības, vecākam, kurš bērnu audzina un kopj, ir tiesības izmantot otram vecākam domāto nenododamo pabalsta daļu divus kalendāra mēnešus līdz dienai, kad bērns sasniedz astoņu gadu vecumu, ja šī pabalsta daļa nav jau piešķirta citai personai un izmantota;
 3) šīs daļas 1. punktā minētie nosacījumi piemērojami arī vienam no adoptētājiem, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots adoptējamais bērns, audžuģimenes loceklim, kurš noslēdzis līgumu ar pašvaldību, aizbildnim vai citai personai, kura saskaņā ar bāriņtiesas lēmumu bērnu faktiski kopj un audzina;
 4) šīs daļas 1.,  2. un 3. punktā minētajām personām, saņemot vecāku pabalsta nenododamo daļu, jāatrodas bērna kopšanas atvaļinājumā."
4. 10.6 pantā:
aizstāt otrās daļas 1. punktā vārdus "līdz viena gada vecumam" ar vārdiem un skaitli "uz 12 mēnešiem";
aizstāt otrās daļas 2. punktā vārdus "līdz pusotra gada vecumam" ar vārdiem un skaitli "uz 18 mēnešiem".
5. Papildināt pārejas noteikumus ar 62. punktu šādā redakcijā:
"62. Grozījums par šā likuma 10.1 panta papildināšanu ar 3. punktu un grozījums par 10.2 panta izteikšanu jaunā redakcijā stājas spēkā 2022. gada 1. jūnijā.''
Papildināt pārejas noteikumus ar 63. punktu šādā redakcijā:
''63. Grozījums šā likuma 10.1 panta ievaddaļā par kalendāra dienu aizstāšanu ar darba dienām, grozījums 10.4 panta ceturtajā daļā par vecāku pabalsta nenododamās daļas noteikšanu un grozījums par minētā panta papildināšanu ar 4.1 un 4.2 daļu, kā arī grozījums 10.6 panta otrās daļas 1. un 2. punktā par laikposma atbilstoši bērna vecumam aizstāšanu ar laikposmu mēnešos stājas spēkā 2022. gada 2. augustā."
6. Papildināt likumu ar informatīvu atsauci uz Eiropas Savienības direktīvu šādā redakcijā:
"Informatīva atsauce uz Eiropas Savienības direktīvu
Likumā iekļautas tiesību normas, kas izriet no Eiropas Parlamenta un Padomes 2019. gada 20. jūnija direktīvas (ES) 2019/1158 par darba un privātās dzīves līdzsvaru vecākiem un aprūpētājiem un ar ko atceļ Padomes Direktīvu 2010/18/ES."

